Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere! Olen pastor Glory Backman
ja sa vaatad "Gloryline" saadet.
Tere tulemast vaatama ja osa saama õpetusest,
mille sain südamesse mõned nädalad tagasi.
Püha Vaim hakkas mulle rääkima ja näitama asju,
mille suhtes olin varem kahevahel
ja millest mul puudus selge arusaam Jumala Sõna põhjal.
Püha Vaim aga, kes on Tõe Vaim ja kes on ka meie koduõpetaja,
avab meile Jumala Sõna.
Ta annab meile Juma Sõnast ilmutuse.
Saades ilmutuse Jumala Sõnast,
muutub Jumala Sõna väeks meie sees.
Jumala üleloomulik ilmutus meile
ei ole meie mõtete tulemus ega mõistuse poolt loodud.
Vaid see on Jumala Püha Vaimu poolt ilmutatud info.
Kui Püha Vaim avab meile ilmutuse kaudu Jumala Sõna,
muutub see meie sees tugevamaks ja see on meis.
See teadmine on meis olemas - seda ei võeta meilt ära.
Meil pole võimalik seda unustada,
sest Püha Vaim võtab meie sees olevatest andidest,
meie sees olevatest aaretest, Jumala Sõna aaretest
ja Püha Vaimu andidest.
Tahan jätkata eelmise saate teemaga,
mis puudutab meie vaimsest progressi
ehk meie vaimulikke edusamme Jumala teel.
Usklikuks saamine ja veega ristimine
ei taga veel Püha Vaimu olemasolu sinus
või et Püha Vaim oleks tulnud kristlase ellu.
Võime lugeda Apostlite tegude raamatust,
kuidas Püha Vaim tuli jüngrite ja nende 120 inimese peale,
kes olid palvetamas.
Tea, et palve on ülimalt oluline.
"Ja kui nad palvetasid, kostus taevast kohin
ja nad kõik täitusid Püha Vaimuga
ja nende peal olid just nagu tuleleegid."
Võime lugeda sellest Apostlite teod 2:1-4.
Püha Vaim on antud meile,
kuna Tema vastutab Jumala ees meie vaimse heaolu eest.
Ta on meie õpetaja
ja juhib meid alati ja kõiges kogu tõe sisse.
Võidakse öelda, et teadus on avastanud midagi
ja teadus on seda ja teist.
Teaduse ja inimmõistusega tunnistatakse Jumala Sõna kehtetuks.
On väga ohtlik, kui inimkond asub sellele teele,
sest sellel teel ei ole Jumala ligiolu ega Tema õnnistust.
Heebrea keeles tähendab "õnnistatud" "varustatud õnnestumiseks".
Jumal varustab meid Püha Vaimu ja oma Sõna kaudu olema edukad.
Ühtlasi Ta andis meile oma Poja.
Tema Poja, Jeesuse Kristuse vere läbi saame me oma patud andeks.
Kuid Tema Poja läbi rohkeneb meis ka jumalik arm
ja me saame jätkuvalt ammutada värskeid aardeid,
mis peituvad Kristuses.
Jumal on peitnud Kristusesse saladused.
Meie ülesanne on need aarded Püha Vaimu abiga kätte saada.
Nagu ma juba varem mainisin,
õpetas Püha Vaim mulle,
et üks asi on uskuda Jeesusesse Kristusesse
ja vaimus uuesti sündida.
Aga see on nagu starteri mootor.
Elu starteri mootor.
Aga peale seda peame me täituma Püha Vaimu ja tulega.
Me peame saama osa Jumala üleloomulikkusest oma elus
ja et Püha Vaim elaks meie ihus.
Meie ihu on Püha Vaimu tempel.
Jumala Sõna järgi
ei saada uuestisünni kaudu veel Püha Vaimu.
Uuestisünni hetkel saame me päästetud Jeesuse Kristuse läbi
ja alles peale seda tuleb Püha Vaimu täius
ja üleloomulikud armuannid.
Neil pole inimmõistusega mitte mingit pistmist.
Mõistus ja Püha Vaimu ligiolu, mõju ja annid
on kaks erinevat valdkonda.
Meis elav Püha Vaim mõjutab meie sisemist Kristuse tundmist.
Tundes Kristust, oleme me teadlikud autoriteedist ja mõjuvõimust,
mille oleme saanud Jumala Vaimu mõjul.
Tahan siinkohal veel vaadata Apostlite tegude 1:8,
kus Jeesus ütleb jüngritele prohvetlikud sõnad:
"Kui Püha Vaim tuleb teie üle."
Kui Ta tuleb teie üle.
"...vaid te saate väe Pühalt Vaimult, kes tuleb teie üle,
ja te peate olema minu tunnistajad."
Mida see tähendab olla Tema tunnistajad?
See on loomulikult seotud Jumala Püha Vaimu mõjuga,
et haiged saavad terveks ja kurjad vaimud lahkuvad.
Inimesed kogevad elus Jumala üleloomulikku mõju jne.
Tahan lugeda sulle laiendatud piiblitõlkes
Apostelite teod 2:4.
Minu arvates on laiendatud piiblitõlge väga hea tõlge,
mis seletab meile süviti lahti Jumala Sõna tähenduse.
Siin on kirjas: "Nad olid kõik täidetud..."
Tähendab Püha Vaim oli levinud üle kogu nende olemuse.
"Nad hakkasid rääkima teistes keeltes, erinevates keeltes,
nii nagu Püha Vaim andis neile võime rääkida selgelt ja asjakohaselt."
Siin laiendatud piiblitõlkes on eriti fantastiline väljend,
mis ütleb, et nad olid täidetud Püha Vaimu levimisega
üle kogu nende olemuse.
Kas pole imeline? Üle kogu me olemuse!
Me võime olla osa sellest - elada ja avaldada mõju
ja olla Jeesuse Kristuse tunnistajateks.
Nagu siin öeldud on,
peab kogu meie olemus olema Jumala Vaimuga ühel lainel.
Emotsionaalsel tasandil
peame olema Temaga samal tasemel.
Kui Püha Vaim muretseb millegi pärast,
siis sa tajud selle endas ära, et Püha Vaim muretseb.
Ka tead sa, kui Ta on rõõmus ja õnnelik,
sest Ta avaldab mõju otse sinu ja minu vaimu.
Ühtlasi on väga oluline mõista,
et Püha Vaim oli loomise ajal koos Taevaisaga
ja Jeesusega siin maa peal.
Ja nii on Püha Vaim siin maa peal ka koos uuestisündinud kristlastega.
Ta on koos meiega.
Koos nendega, kes on täidetud Püha Vaimuga,
kes räägivad võõrastes keeltes ja kellel on armuannid.
Keeltes rääkimine on väga tähtis and.
Pead iga päev rääkima keeltes vähemalt 20-30 minutit.
Jeesus prohveteeris sellest Markuse 16:17:
"Kuid uskujaid saadavad sellised tunnustähed..."
Pane tähele!
Ta ütles esiteks, et nad ajavad välja kurje vaime.
Teiseks: nad räägivad uusi keeli.
Kolmandaks: nad teevad haigeid terveks.
Ta ütles: "Nad ajavad välja kurje vaime."
See on mõjuvõim.
Exousia-võim, mille saame uuestisündimise kaudu.
Teine samm edasi: "Nad räägivad uusi keeli."
Me saame Püha Vaimu täis nii, et me räägime võõrastes keeltes.
Kui meil on armuannid ja Jumala vägi meis -
mitte üksnes mõjuvõim, aga ka dynamis-vägi,
mis hävitab alati kõik hingevaenlase sepitsused,
alles siis saame me teha haigeid terveks.
Me tervendame haigeid Jeesuse Kristuse nimel,
mille alla on alistatud kõik teised nimed ja valitsused.
See tähendab, et iga haigus on alistatud.
Iga haiguse nimetus on allutatud Jeesuse nime alla.
Järgmises saates räägin sellest, kus kohast haigused tulevad
ja kuidas peame neisse suhtuma.
Jumal on andnud meile üleloomuliku võime
kõigi haiguste ja tõbede vastu.
See on suur eesõigus meile, kes me oleme Tema omad.
Nüüd, mil meil on maa peal pandeemia,
ei tähenda see seda, et jääme loorberitele puhkama.
Nüüd on hea aeg palvetada.
Nüüd on õige aeg Jumala Sõna lugemiseks.
On õige aeg helistada sõpradele, et uurida, kuidas neil läheb.
Nüüd on õige aeg pidada interneti teenistusi
ja hakata üksteist õpetama.
Aktiveerida meie vaim Jumala töö jaoks,
sest Püha Vaim on momentaalselt ligi,
kui me aktiveerume oma vaimus.
On suur eesõigus palvetada haigete eest
ja nad saavad terveks.
Olen viimasel ajal enda elus märganud,
et see osa minus on tööle hakanud.
Haiged on hakanud terveks saama.
Nad on hakanud tervenema.
Loomulikult on ka varem haigeid terveks saanud.
Minu raamat " Elu Jumala imedes",
mida on võimalik tellida ekraanil nähtava kodulehe kaudu.
Olen siin raamatus toonud muu hulgas välja
kaks tervenemist.
Loomulikult on neid tervenemisi olnud rohkemgi,
aga need kaks on olnud ühed suuremad tervenemised.
Siin on Joseph, kes oli 25 aastat täielikult pime.
Kõik oli musta värvi. Söök oli must. Naine oli must.
Kõik oli ainult musta värvi.
Arstid ei osanud teda enam aidata.
Aga Jumal suudab aidata. Kas pole imeline?
Ta tuli ühele mu koosolekutest ja ka eestpalvele.
Ehmatasin hetkeks: "Appikene, pime mees tuleb!
Oi, appi! Issand aita! Issand aita nüüd!"
Ja Jeesus ütles, et ütleksin sellele mehele:
"Lihtsalt usu ja sa saad terveks."
Ta läks pimedana koju, istus oma toolile
ja otsustas: "Ma usun, mida pastor Glory ütles."
Möödus nädal või kaks, kui ta korraga hüüdis:
"Kes pani tule põlema? Kes pani tule põlema?"
Ja siis ta sai aru, et vau, see on ju päevavalgus!
Nii see lihtsalt on.
Teine lugu siin raamatus on ühest noorest tüdrukust,
17-aastasest Elisabethist, kelle süda töötas vaid 20% ulatuses
ja kellele oli pandud südamestimulaator.
Ta suutis vaevu kõndida 100 meetrit.
Ta polnud võimeline õppima ega koolis käima.
Ta oli ühel mu koosolekul ja ma palvetasin ta südame eest.
Ma käskisin Jeesuse Kristuse nimel
sel südamel terveks saada.
Tal oli järgmiseks päevaks just arstiaeg kinni pandud.
Ta pandi jooksulindile jooksma, kus ta jooksis 90 minutit.
Peale seda tehti ta südamest pilt
ja seejärel öeldi talle,
et on juhtunud eksitus
ja südamest tuleb uus pilt teha.
Tehti uus pilt, kuid see oli identne esimese pildiga.
Arst ütles talle: "Elisabeth, sul on nüüd sportlase süda.
Ja mu enda kätega paigaldatud südamestimulaator on kadunud."
Au Jumalale! See on juba loomise ime.
Eks ole olnud mitmeid teisigi erinevaid tervenemisi.
Ennekõike aga on suurim ime, mis inimesega juhtuda võib, see,
et ta saab usklikuks ja ta süda ning elu saavad muudetud.
Et Jeesus Kristus on ta elu keskpunkt.
Miski muu ei oma siis enam tähtsust.
Jeesuse kõrval kaotab kõik muu oma tähenduse.
Kõik on justkui prügi. Kõigest ajalik.
Ainult Jeesus Kristus omab meie elus tähendust
ja Tema on meie turvapaik.
Ükskõik, mis olukord ka poleks ja kuis iganes ka asjad ei näiks.
Me peame uskuma Tema lubadustesse ja Tema Sõna.
Nagu Peetrus, kes oli koos jüngritega paadis
ja nad nägid Jeesust vee peal kõndivat.
Ja Peetrus ütles: "Jeesus, kas see oled Sina?
Käsi mind tulla enda juurde vee peale!"
ja Jeesus ütles: "Tule!"
Peetrus astuski siis vee peale
ja kõndis seal seni, kuni jäi vaatama laineid
ja hakkas vajuma.
Ta jäi vaatama asjaolusid ja olukordi enda ümber.
Siin on meile, usklikele, suur eeskuju.
Me peame olema seesmiselt kindlad
ja meie vaim peab vaatab Kristusele, mitte olukordadele.
Ärme hakka kahtlema.
Meie ümber on erinevad olukorrad,
aga Kristus on üle kõige
ja Tema läbi olen ka mina üle olukordade.
Tegelikult isegi enne kõike ja Tema läbi,
sest Ta teab juba kõike ette.
Seetõttu on väga tähtis, et me palvetaksime keeltes.
Kui me palvetame keeltes,
palvetab Püha Vaim neid asju, mida meie mõistus veel ei tea.
Meie teadvusesse võib tulevastest sündmustest ja asjadest
rääkida ainult Jumal.
Kurat annab muidugi oma versiooni ennustajate ja kõigi teiste kaudu,
kuid nende juurde pole meil luba minna.
Meil pole luba tegeleda mitte mingisuguse nõiduse
ega muude pimeduse jõudude prakitseerimisega.
Ütlen lihtsalt, et siis kõnnime hapral jääl.
Kuid nüüd tahaksin palvetada koos sinuga.
Kui sa ei tunne veel Jeesust Kristust,
siis palveta koos minuga, et saaksid võtta vastu pääste.
Kui sa usud, et Jeesus Kristus on surnud su pattude eest
ja on surnuist üles tõusnud, istudes taevas Jumala paremal käel,
siis mitte miski ei saa takistada sul võtta vastu Tema päästet.
Korda järgnevat palvet kõva häälega minu järel.
Taevane Isa,
ma usun Jeesusesse Kristusesse.
Ma usun, et Jeesus on surnud minu pattude eest.
Jeesus, tule mu südamesse elama.
Ole minu elu Issand
ja päästa mind kurjast.
Õnnista mind, Issand.
Kaitse ja hoia nüüd ja igavesti. Aamen!
Ma kuulutan sulle Jeesuse Kristuse nimel
kõik su patud andeks
ja murran kõik needused su elus.
Ma panen su üle jumaliku õnnistuse Jeesuse Kristuse nimel siin ja kohe.
Jumal tahab, et teeksid 4 asja.
1. Palveta Tema poole.
Räägi Talle kogu oma südamest.
Mitte mingeid küünla-süütamise-palveid.
See ei ole palve.
See on religioosne jama ja ei tähenda Jumala ees midagi.
Jumal on huvitatud südamest tulevast palvest.
2. Loe Tema Sõna.
Loe Uut Testamenti, loe Jeesuse elust.
Loe, kuidas Ta kohtles erinevaid inimesi.
Kuidas Ta inimesi aitas ja osasid neist ka tõsiselt hoiatas.
3. Sa pead otsima endale koguduse ehk kristlaste kogukonna
Otsi armastavaid kristlasi.
Selliseid, kes järgivad tõelist Jumala Sõna
ja kes on rõõmsad ning õnnelikud inimesed.
Otsi endale kogudus, kus on rõõmu ja hõiskamist.
4. Jumal tahab, et räägiksid Jeesusest ka teistele.
Neile, kes Teda veel ei tunne.
Tahan tänada sind, et oled vaadanud seda saadet.
Saate lõpuosas on üks väike videoklipp
Paapuast, Bourbon'i saarelt, kus olin kuulutamas Jumala Sõna.
Olin seal saarel esimene valgenahaline
ja mul oli suur eesõigus olla kuulutamas seal Jumala Sõna.
Seal juhtus palju.
Jumal tegi seal palju head.
Kuid tahan tänada sind, et vaatasid seda saadet.
Minu kodulehe aadress on ekraanil.
Sealt leiab ka rohkem infot minu töö kohta.
Suuri Jumala õnnistusi sinu ellu!
Ole õnnistatud Jeesuses Kristuses nüüd ja igavesti!
Kohtumiseni !
Tahan esitada sulle väljakutse hakata toetama TV7t.
Võid helistada 900 1770 (hind 10 eur), kuhu võid teha ka mitu kõnet.
Võid teha ka pangaülekande, leides me andmed www.tv7.ee
Aitäh sinu toetuse eest TV7 kanalile!
Aitäh su ohvrianni eest!
Tõlge: Kätlyn Nairismägi